open-index/open-wikipedia-markdown huggingface dataset:
Martin D-28

**Martin D-28** on C. F. Martin & Companyn valmistama, 1930-luvulla markkinoille tullut akustinen kitara. Se on eräs tunnetuimmista teräskielisistä kitaroista. 1950-luvulla se oli eräässä vaiheessa niin suosittu, että asiakkaat saattoivat odottaa sitä ”kaksi vuotta tai enemmän”.

Siitä on saatavilla useita muunnelmia, kuten HD-28 ja D-35. Myös monet muut kitaravalmistajat, kuten Ibanez, Fender, Takamine ja Yamaha ovat valmistaneet kitaroita, jotka ovat saaneet vaikutteita D-28:n ulkonäöstä.

D-28:n rakennuksessa käytetään sitkankuusta, eebenpuuta ja mahonkia.

## Tunnettuja käyttäjiä
Martin D-28:aa ovat käyttäneet urillaan muun muassa Hank Williams, Elvis Presley, Johnny Cash, Bob Dylan, Jimmie Rodgers, Ernest Tubb, Jimmy Page, Eric Clapton, John Lennon, Paul McCartney, George Harrison, Kurt Cobain, Stephen Stills, Neil Young,  Steve Winwood, Slim Dusty ja Chris Martin.

## Lähteet
Michelin Le Mans Cup

**Michelin Le Mans Cup** (aiemmin nimellä **GT3 Le Mans Cup**) on vuonna 2015 perustettu kansainvälinen autourheilusarja, jonka ensimmäinen kausi ajettiin vuonna 2016.

## Historia
### Perustaminen
GT3 Le Mans Cupista kerrottiin julkisesti 18. lokakuuta 2015, kun Automobile Club de l’Ouestin (ACO) puheenjohtaja Pierro Fillon, ELMS:n toimitusjohtaja Gérard Neveu sekä Michelin Motorsportin johtaja Pascal Couasnon ilmoittivat sarjan perustamisesta.

### Kausi 2016
Historian ensimmäinen GT3 Le Mans Cup -kausi alkoi toukokuussa 2016 Imolan moottoriradalta Italiasta ja päättyi lokakuussa Estorilin moottoriradalle Portugalissa. Sarjan mestaruuden voittivat venäläisen SMP Racing tiimin kuljettajat Aleksey Basov ja Viktor Shaitar.

### Kausi 2017
Kaudelle 2017 sarjan nimi muutettiin Michelin Le Mans Cupiksi ja sarjaan lisättiin LMP3-luokan autot GT3-autojen rinnalle.

## Mestarit
### LMP3-kuljettajat

### LMP3-tallit

### GT3-kuljettajat

### GT3-tallit

## Michelin Le Mans Cup -kaudet
* Michelin Le Mans Cup -kausi 2023
* Michelin Le Mans Cup -kausi 2024

## Lähteet
Pauliina Raento

**Pauliina Raento** (s. 1969) on suomalainen maantieteilijä. Vuodesta 2017 hän on toiminut rahapelitutkimuksen dosenttina Tampereen yliopistossa. Vuoteen 2016 hän oli kulttuurimaantieteen professori Helsingin yliopistossa. Raento oli 2003–2004 Minnesotan yliopistossa Suomen tutkimuksen professori. Hän on ollut maantieteellisen aikakauskirjan Terran päätoimittaja. Vuosina 2008–2013 hän oli Pelitoiminnan tutkimussäätiön tutkimusjohtaja.

## Teokset
* *Yhdessä erikseen: kansalliset konfliktit Länsi-Euroopassa*. Pauliina Raento (toim.). Gaudeamus, 1993 .
* *Nolakoa da Euskal Herria?: tutkimusmatka Espanjan Baskimaahan*. Pauliina Raento (toim.). Helsingin yliopisto, 1998 - (Helsingin yliopiston maantieteen laitoksen tutkimusretkiraportteja, ISSN 0786-2172; 30.).

* *Yhdysvallat: näkökulmia jälkiteolliseen yhteiskuntaan*. toim. Pauliina Raento & Ilkka K. Lakaniemi. Gaudeamus, 1999 .
* *Suomen kartasto 1999: 100-vuotisjuhlakartasto*. John Westerholm ja Pauliina Raento (toim.). WSOY: 1999. .
* *Seikkailu villissä lännessä: tutkimusmatka Lounais-Yhdysvaltoihin*. toim. Pauliina Raento, Heikki Seppä. Helsingin yliopisto, 2000. - (Helsingin yliopiston maantieteen laitoksen tutkimusretkiraportteja, ISSN 0786-2172; 34.).
* *Finnishness in Finland and North America: constituents, changes, and challenges*. toim. Pauliina Raento. Beaverton: Aspasia Books, 2005. - (Journal of Finnish studies, ISSN 1206-6516; vol. 9, number 2.). .
* *Kuuba: maa, kansa, yhteiskunta*. Pauliina Raento. Gaudeamus Helsinki University Press, 2011 .
* *Rahapelaaminen Suomessa: aiheet ja aineistot*. Pauliina Raento (toim.). Gaudeamus, 2012 .
* *Addiktioyhteiskunta: riippuvuus aikamme ilmiönä*. Tuukka Tammi & Pauliina Raento (toim.). Gaudeamus, 2013 .
* *Kaikkea sattuu*. toim. Ilari Hetemäki, Pauliina Raento, Hannu Sariola, Tuomas Seppä. Gaudeamus, 2015 .

## Lähteet
Anita Lukka

**Anita Tellervo Lukka** (o.s. **Söderholm**, 9. elokuuta 1946 Rauma – 12. toukokuuta 2009 Lappeenranta) oli suomalainen filosofian tohtori ja Lappeenrannan teknillisen korkeakoulun logistiikan professori.

## Lähteet

## Kirjallisuutta
*Kaija Vaarala: ”Anita Lukka – ainoa logistiikan naisprofessori Suomessa”. Artikkeli julkaisussa Lappeenrannan teknillisen korkeakoulun kuulumisia : Lappeenrannan teknillisen korkeakoulun tiedotuslehti 1996, n:o 3, s. 10 1996 : 3, s. 10
Linja 2 (Ateenan metro)

**Linja 2** () on Ateenan metron linja, joka kulkee Anthoúpolista Ateenan keskustan kautta Ellinikóon. Linjan tunnusväri asemilla ja kartoissa on punainen.

Metrolinjan pituus on 17,9 kilometriä ja sen varrella on 20 asemaa. Linjan ensimmäinen osuus avattiin vuonna 2000. Metrolinja kulkee suunnilleen pohjois-eteläsuunnassa Ateenan metropolialueen luoteisista esikaupungeista keskustan kautta eteläisiin esikaupunkeihin. Linja risteää Linjan 1 kanssa Attikín ja Omónoian asemilla ja Linjan 3 kanssa Sýntagman asemalla. Keskustan muita merkittäviä asemia linjalla ovat muun muassa Akropoliin alueen Akrópoli sekä Ateenan yliopiston Panepistímio. Linja kulkee Ateenan rautatieaseman (asema Stathmós Larísis) kautta, jossa on vaihto proastiakós-paikallisjuniin ja TrainOSE:n kaukojuniin.

## Historia

Ajatus Linjan 2 rakentamisesta vanhan Linjan 1 ohelle syntyi 1950-luvulla. Uuden linjan oli tarkoitus olla ensimmäinen todellinen, kokonaan maanalainen metrolinja, kun Linja 1 kulki pääosin maan päällä. Alkuperäisen suunnitelman mukaan uusi linja olisi kulkenut Ateenan rautatieasemalta eli Lárisan asemalta Sýntagma-aukiolle. Siellä se olisi haarautunut kahteen haaraan, joista toinen olisi jatkanut Fáliroon ja Glyfádaan ja toinen Ampelókipoiin.

1970-luvulla linjan rakentamiseksi suoritettiin koeporauksia Ateenan keskustassa. Metrohanke alkoi edistyä 1980-luvulla kaupungin kasvaneen liikenteen ja ilmansaasteongelmien vuoksi. Linja päätettiin jakaa kahteen osaan, joista toinen eli nykyinen Linja 2 kulkisi Peristéristä Glyfádaan ja toinen eli nykyinen Linja 3 Aigáleosta Gérakakseen. Suunnitelmat hyväksyttiin 1990-luvun alussa ja ensimmäisten vaiheiden rakentaminen alkoi vuonna 1991. Linjan 1 ensimmäinen osuus Sepólia–Sýntagma avattiin 28. tammikuuta 2000. Sepóliaan rakennettiin metrovarikko.

Myöhemmin marraskuussa 2000 linjaa jatkettiin Sýntagman asemalta Dáfnin asemalle, minkä kautta muun muassa Akropolis-kukkulan ympäristö sai oman aseman (Akrópoli). Vuosina 2004 ja 2013 linjalle on valmistunut laajennuksia sekä pohjois- että eteläpäähän. Linjaa suunnitellaan laajennettavaksi sekä etelään Glyfádaan että pohjoiseen Áno Liósiaan.

## Asemat


20140622-Anthoupoli-62D304 (7872).jpg|Juna Anthoúpolin metroasemalla.
Omonia station athens metro.JPG|Omónoian metroasema.
Athens Metro Panepistimio2.jpg|Panepistímion metroaseman arkeologista näyttelyä.
Athens, Syntagma metro station.JPG|Sýntagman metroaseman pääaulaa.
Athens Metro Acropolis station.jpg|Akrópolin metroasema.
Elliniko station in 2013.jpg|Ellinikón metroasema.


Kaikki linjan asemat ovat maanalaisia syvyydessä 18–33 metriä.

## Lähteet

## Aiheesta muualla
Aerodrómion asema

**Aerodrómio** ( eli Σταθμός Αεροδρόμιο, *Stathmós Aerodrómio*; ”Lentoasema”) on Ateenan proastiakós-paikallisjunien Linjan 2 sekä Ateenan metron Linjan 3 (sininen) asema. Se on kummankin linjan itäinen pääteasema ja sijaitsee Spáta-Artémidan kunnassa Ateenan metropolialueen itäosassa Ateenan kansainvälisellä lentoasemalla aivan pääterminaalin yhteydessä.

Asema avattiin Ateenan olympialaisten alla 30. heinäkuuta 2004. Asema on paikallisjuna- ja metroliikenteen yhteinen. Alun perin se oli tarkoitettu paikallisjunille, mutta myös metron Linja 3 päätettiin jatkaa lentoasemalle. Tätä varten osa metrolinjan kalustosta toimii kahdella sähköjärjestelmällä niin, että metrojunat voivat kulkea loppumatkan samoja raiteita yhdessä paikallisjunien kanssa.

Sekä paikallis- että metrojunat kulkevat asemalta lähdettyään Koropín, Paianía-Kántzan ja Pallínin asemien kautta Doukíssis Plakentíaksen asemalle. Siellä metroliikenne jatkaa normaalia metrorataa Ateenan keskustaan. Paikallisjunat puolestaan jatkavat junarataa Neratziótissan aseman kautta muun muassa SKA:n asemalle, josta on vaihto muun muassa Ateenan rautatieasemalle ja kaukojuniin. Keskustasta metrolla Linjaa 3 tultaessa osa metrojunista jää Doukíssis Plakentías -asemalle, eikä jatka lentoasemalle.

## Lähteet

## Aiheesta muualla
Linja 4 (Ateenan metro)

**Linja 4** () on Ateenan metron rakenteilla oleva neljäs linja. Se tulee kulkemaan Álsos Veḯkousta Goudíin tehden U-kirjaimen muotoisen mutkan Ateenan keskustan kautta.

## Historia

Linjaa 4 on suunniteltu ainakin vuodesta 2005. Linja tulee tarjoamaan metroyhteyden ja ensimmäistä kertaa kunnollisen julkisen yhteyden ylipäätään monille koillisen kantakaupungin ruuhkaisille alueille. Samalla se yhdistää muun muassa merkittäviä yliopistojen kampusalueita. Päivittäiseksi käyttäjämääräksi on arvioitu noin  matkustajaa. Rakennusprojektin budjetti on 1,2 miljardia euroa, josta osa on Euroopan investointipankin antamaa rahoitusta.

Metrolinjan kokonaispituudeksi on suunniteltu 38,2 kilometriä. Linjan ensimmäisen osuuden Álsos Veḯkou – Goudí, jonka pituus on 12,8 kilometriä, rakentaminen alkoi lukuisten viivästysten jälkeen vuonna 2021 ja varsinaisen metrotunnelin kaivaminen vuonna 2023. Myöhemmin linjaa on tarkoitus jatkaa sekä pohjoiseen muun muassa Olympiastadionille ja Péfkiin että etelään Výronasiin ja Áno Ilioúpoliin. Koko linjan on tarkoitus olla käytössä vuonna 2030. Linjan on tarkoitus olla kokonaan automaattinen ja tätä varten hankitaan 18 uutta kuljettajatonta junaa. Lisäksi kaikille asemille asennetaan laituriovet.

## Asemat

Linjalle on suunniteltu useita uusia asemia. Ensimmäisessä vaiheessa ovat rakenteilla seuraavat 15 asemaa, joista 14 on kokonaan uusia:

## Lähteet
Agía Marínan metroasema

**Agía Marína** ( eli Σταθμός Αγία Μαρίνα, *Stathmós Agía Marína*) on Ateenan metron asema Linjalla 3 (sininen). Se sijaitsee Agía Varváran kaupungissa Ateenan metropolialueen länsiosassa.

Metroasema avattiin 14. joulukuuta 2013. Se oli linjan läntinen pääteasema vuoteen 2020 saakka. Asema on saanut nimensä läheisestä Pyhälle Marinalle (*Agía Marína*) omistetusta kirkosta. Seuraava asema itään on Aigáleo ja länteen Agía Varvára.

## Lähteet
Tyvijärvi (Hämeenlinna)

**Tyvijärvi**  on järvi Kanta-Hämeessä Hämeenlinnassa Kalvolan Ohtisessa.

## Maantietoa
Järvi sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueella. Järvi kuuluu valuma-alueen neljännen jakovaiheen Tampinkosken alueeseen. Järven vedenpinnan korkeus on 110,5 metriä meren pinnan yläpuolella, joten 1,5 kilometrin matkalla Ahlajärveen sen laskuoja putoaa yli metrin. Järveen laskee kymmenen suo- ja metsäojaa. Valuma-alueella ovat Kitinkorpi, Isosuo ja Kivisuo tiheästi ojitettuja soita, joiden kuivumisvedet laskevat järveen. Pieni Kaakkolammi laskee lyhyttä ojaa myöten Tyvijärveen. Järven pinta-ala on 58 hehtaaria, ja järven ainoa saari Saarikallio on sen itäpuoliskossa. Järvi on 1,7 kilometriä pitkä, 0,5 kilometriä leveä, ja sen rantaviivan pituus on 4,7 kilometriä. Suurin osa rannoista ovat soistunutta metsää. Soistuneita rantoja reunustaa muutamin paikoin kangasmetsä. Näillä kuivilla paikoilla sijaitsevat järven 15 vapaa-ajan asuntoa. Niille johtaa tiet Ahlajärven kautta kulkevalta tieltä.

## Lähteet
Anthoúpolin metroasema

**Anthoúpoli** ( eli Σταθμός Ανθούπολη, *Stathmós Anthoúpoli*) on Ateenan metron asema Linjalla 2 (punainen). Se on linjan pohjoinen pääteasema ja sijaitsee Anthoúpolin kaupunginosassa Peristérin kaupungissa Ateenan metropolialueen länsiosassa.

Metroasema avattiin 6. huhtikuuta 2013. Seuraava asema kaakkoon on Peristéri.

## Lähteet

## Aiheesta muualla
Ellinikón metroasema

**Ellinikó** ( eli Σταθμός Ελληνικό, *Stathmós Ellinikó*) on Ateenan metron asema Linjalla 2 (punainen). Se on linjan eteläinen pääteasema ja sijaitsee Ellinikón kaupungissa Ateenan metropolialueen eteläosassa.

Metroasema avattiin 26. heinäkuuta 2013. Seuraava asema pohjoiseen on Argyroúpoli.

## Lähteet

## Aiheesta muualla
Akrópolin metroasema

**Akrópoli** ( eli Σταθμός Ακρόπολη, *Stathmós Akrópoli*) on Ateenan metron asema Linjalla 2 (punainen). Se sijaitsee Ateenan keskustassa Akrópolin kaupunginosassa Akropolis-kukkulan kaakkoispuolella.

Metroasema avattiin 16. marraskuuta 2000. Aseman lähellä ovat Akropolis-kukkulan ympäristön nähtävyydet ja Akropolis-museo. Linja palvelee myös Ateenan vanhaakaupunkia Plákaa kaupunginosan toisella laidalla sijaitsevan Monastirákin aseman ohella. Myös muun muassa Suomen Ateenan-instituutti sijaitsee lähellä asemaa. Seuraava asema pohjoiseen on Sýntagma ja etelään Syngroú-Fix.

Asemalla on esillä asemaa ja metrolinjaa rakennettaessa löytynyttä antiikin aikaista esineistöä. Lisäksi asema on koristeltu Parthenonin marmoriveistosten jäljennöksillä.


20140408 athenes021.JPG|Metroaseman sisäänkäynti.
Athens Metro Akropoli1.jpg|Metroaseman ylätasoa.
Acropolis Metro-Station.JPG|Arkeologisia kerrostumia.
Acropoli station03.jpg|Antiikin aikaisia löydöksiä.
Acropoli station02.jpg|Parthenonin päätykolmiokoristelun jäljennöksiä.


## Lähteet

## Aiheesta muualla
Kellosammakko

**Kellosammakko** (*Bombina bombina*) on kellosammakoiden sukuun kuuluva Euroopassa elävä sammakkolaji.

## Ulkonäkö ja koko
Kellosammakon selkä on konnamaisen nystermäinen, mutta ruumis on litteä kuten sammakon. Pituus on suurimmillaan 50–55 millimetriä. Selkäpuoli on harmaan tai mustanruskea, tummemilla yksilöillä nystyröiden vihreä väri erottuu huonosti. Raajojen, ruumiin ja pään alapuoli ovat mustansiniset, ja niissä on oranssinpunaisia täpliä. Pitkien takajalkojen kaikkien viiden varpaan välissä on räpylät. Kellosammakko pystyy erittämään ihorauhasistaan myrkkyä, joten monet pedot jättävät sen rauhaan.

## Levinneisyys ja elinympäristö
Kellosammakkoa tavataan Keski- ja Itä-Euroopassa, aina Tanskasta, eteläisestä Ruotsista ja pohjoisesta Saksasta itään Uralvuorille Venäjällä, etelässä Tonavan tulvatasangoille, Turkkiin ja Kaukasusten pohjoisrinteille. Sitä on myös istutettu Isoon-Britanniaan. Kellosammakko hävisi Ruotsista 1960-luvulla mutta se palasi sinne 1970- ja 1980-luvulla, nykyisin kanta on elinvoimainen.

Elinympäristönsä suhteen sammakko on vaatelias. Se valitsee elinlammekseen vain sellaisen, jossa ei ole vaaraa petokaloista tai petoeläimistä. Paikoittain kellosammakko elää samoilla alueilla kuin vuoristokellosammakko (*Bombina variegata*).

## Lisääntyminen
Suurin ja kovaäänisin koiras vetää naaraita puoleensa. Naaras munii munansa vesikasvien ympärille, ja koiras hedelmöittää ne samalla. Kutuaikana naaras voi paritella useita kertoja ja saada lisääntymiskaudella jopa 450 munaa, vanhemmat naaraat yleensä nuoria vähemmän. Nuijapäät syövät levää ja aikuistuvat kesän mittaan. Täysikasvuinen kellosammakko voi elää jopa 13 vuotta.

## Ravinto
Kellosammakon ravintoa ovat hyönteiset, hämähäkit, etanat, madot ja kalanpoikaset, joita se saalistaa lähinnä vedestä, mutta myös maalta.

## Lähteet

## Aiheesta muualla
* Laji.fi: ''Bombina bombina''
* iNaturalist: ''Bombina bombina''
* University of Michigan, Animal Diversity Web (ADW): ''Bombina bombina'' 
* Global Biodiversity Information Facility (GBIF): ''Bombina bombina'' 
* Amphibian Conservation_2  WAZA
Kerameikóksen metroasema

**Kerameikós** ( eli Σταθμός Κεραμεικός, *Stathmós Kerameikós*) on Ateenan metron asema Linjalla 3 (sininen). Se sijaitsee Gkázin kaupunginosassa Ateenan keskustan länsipuolella lähellä Kerameikóksen kaupunginosaa, josta se on saanut nimensä.

Metroasema avattiin 26. toukokuuta 2007. Aseman lähellä sijaitsee muun muassa Gkázin Technópolis. Seuraava asema länteen on Elaiónas ja itään Monastiráki.

## Lähteet

## Aiheesta muualla
Monastirákin metroasema

**Monastiráki** ( eli Σταθμός Μοναστηράκι, *Stathmós Monastiráki*) on Ateenan metron asema linjoilla Linja 1 (vihreä) ja Linja 3 (sininen). Se sijaitsee Ateenan vanhassa keskustassa Monastirákin kaupunginosassa samannimisellä aukiolla.

Metroasema avattiin Pireus–Ateena-rautatien, nykyisen metrolinjan 1, käyttöön 17. toukokuuta 1895. Linjan 3 käyttöön asema tuli 22. huhtikuuta 2003. Samalla asemaa kunnostettiin huomattavasti. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Asema on avoleikkauksessa vain hieman katutason alapuolella. Asema palvelee Monastirákin ja Psyrín kaupunginosia sekä Ateenan vanhaakaupunkia Plákaa. Lähellä sijaitsevat muun muassa Agoran, Roomalaisen agoran ja Hadrianuksen kirjaston arkeologiset alueet sekä Ateenan katedraalikirkko Neitsyt Marian ilmestyksen katedraali. Asemalta on lyhyt matka myös muun muassa Akropolis-kukkulalle. Linjalla 1 seuraava asema länteen on Thiseío ja pohjoiseen Omónoia. Linjalla 3 seuraava asema länteen on Kerameikós ja itään Sýntagma.

Asemalla on esillä antiikin aikaisia raunioita, jotka ovat löytyneet rakennustöiden yhteydessä. Niihin kuuluu rakennusten perustuksia sekä antiikin aikana käytännössä viemäriksi muutetun Eridanos-joen katetun uoman rakenteita.


Monastiraki square Athens.jpg|Asemarakennus (oikealla) ja Tzistarákiksen moskeija.
Monastiraki sta..JPG|Asemalaituria.
Monastiraki metro station antiquities 01.jpg|Antiikin aikaisia raunioita.
Monastiraki metro station antiquities 02.jpg|Eridanos-joen katettua uomaa.


## Lähteet

## Aiheesta muualla
Omónoian metroasema

**Omónoia** ( eli Σταθμός Ομόνοια, *Stathmós Omónoia*) on Ateenan metron asema linjoilla Linja 1 (vihreä) ja Linja 2 (punainen). Se sijaitsee Ateenan keskustan pohjoisosassa Omónoian kaupunginosassa.

Metroasema avattiin 17. toukokuuta 1895 osaksi tuolloista Pireus–Ateena-rautatietä eli nykyistä Linjaa 1. Nykyinen asemarakennus otettiin käyttöön vuonna 1930. Linjan 2 käyttöön asema tuli 28. tammikuuta 2000. Samalla asemaa kunnostettiin huomattavasti. Asema on rakennettu 33 metriä maan pinnan alapuolelle, ja se on vanhan Linjan 1 ainoa todella maanalainen asema. Linjalla 1 seuraava asema etelään on Monastiráki ja pohjoiseen Viktória. Linjalla 2 seuraava asema länteen on Metaxourgeío ja kaakkoon Panepistímio.


Tiedosto:Athens metro Omonoia station1.jpg|Omónoian metroasemaa.
Tiedosto:Athens, Omonia metro station.JPG|Omónoian metroasemaa.


## Lähteet

## Aiheesta muualla
Kifisián metroasema

**Kifisiá** ( eli Σταθμός Κηφισιά, *Stathmós Kifisiá*) on Ateenan metron asema Linjalla 1 (vihreä). Se on linjan pohjoinen pääteasema ja sijaitsee Kifisián kaupungissa Ateenan metropolialueen pohjoisosassa.

Metroasema avattiin 10. elokuuta 1957. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema etelään on .

## Lähteet

## Aiheesta muualla
Metaxourgeíon metroasema

**Metaxourgeío** ( eli Σταθμός Μεταξουργείο, *Stathmós Metaxourgeío*) on Ateenan metron asema Linjalla 2 (punainen). Se sijaitsee Ateenan keskustan pohjoispuolella Metaxourgeíon kaupunginosassa.

Metroasema avattiin 28. tammikuuta 2000. Seuraava asema pohjoiseen on Stathmós Larísis ja itään Omónoia.

## Lähteet

## Aiheesta muualla
Panepistímion metroasema (Ateena)

**Panepistímio** ( eli Σταθμός Πανεπιστήμιο, *Stathmós Panepistímio*; ”Yliopisto”) on Ateenan metron asema Linjalla 2 (punainen). Se sijaitsee Ateenan ydinkeskustassa lähellä Ateenan yliopistoa, josta se on saanut nimensä.

Metroasema avattiin 28. tammikuuta 2000. Yliopiston päärakennuksen lisäksi aseman lähellä ovat muun muassa Ateenan akatemia, Kreikan kansalliskirjasto ja Pyhän Dionysios Areopagitan katedraali. Seuraava asema pohjoiseen on Omónoia ja etelään Sýntagma.


Athens Metro Panepistimio1.jpg|Metroaseman sisäänkäyntiä.
Athens Metro Panepistimio2.jpg|Arkeologista näyttelyä.
Lekythoi, 5th century BC.jpg|Lekythoksia, 400-luku eaa.


## Lähteet

## Aiheesta muualla
Sýntagman metroasema

**Sýntagma** ( eli Σταθμός Συντάγματος, *Stathmós Syntágmatos*) on Ateenan metron asema linjoilla Linja 2 (punainen) ja Linja 3 (sininen). Se sijaitsee Ateenan ydinkeskustassa kaupungin keskusaukiolla, Sýntagma-aukiolla.

Metroasema avattiin 28. tammikuuta 2000 samaan aikaan kummankin linjan käyttöön. Asemaa voidaan pitää Ateenan keskusasemana ja sen kohdalla risteävät pohjois-eteläsuuntainen Linja 2 ja itä-länsisuuntainen Linja 3. Aseman lähellä sijaitsevat Sýntagma-aukion lisäksi muun muassa Kreikan parlamenttitalo sekä Tuntemattoman sotilaan hauta. Linjalla 2 seuraava asema pohjoiseen on Panepistímio ja etelään Akrópoli. Linjalla 3 seuraava asema länteen on Monastiráki ja itään Evangelismós.

Asemalla on esillä aseman ja metrolinjan rakentamisen yhteydessä löytynyttä antiikin aikaista esineistöä, kuten keramiikkaa ja hautakiviä. Asemahallin ylätason yksi suuri seinä on lasiseinää, jonka takana on näkyvissä antiikin Ateenan kaupungin arkeologisia kerrostumia vuosisatojen ajalta, mukaan lukien hautoja ja katutasoja.


Syntagma Square (4694729032).jpg|Metroaseman sisäänkäynti Sýntagma-aukiolla.
Syntagma Metro Station 2.jpg|Metroaseman ylätasoa ja arkeologista näyttelyä.
Syntagma Metro Station 3.jpg|Arkeologista näyttelyä.
Syntagma Metro Station.jpg|Arkeologisia kerrostumia.
Athens Metro Syntagma graves 2.jpg|Arkeologisia kerrostumia: alaosa 300-luku eaa., yläosa 1. vuosisata jaa.
Atény, Syntagma, stanice metra.jpg|Laituritasoa.


## Lähteet

## Aiheesta muualla
Thiseíon metroasema

**Thiseío** ( eli Σταθμός Θησείο, *Stathmós Thiseío*) on Ateenan metron asema Linjalla 1 (vihreä). Se sijaitsee Ateenan vanhassa keskustassa Thiseíon kaupunginosassa.

Metroasema avattiin Pireus-Ateena-rautatien, nykyisen metrolinjan 1, käyttöön 27. helmikuuta 1869. Rautatie oli Kreikan ensimmäinen ja kulki aluksi Pireuksen asemalta Thiseíon asemalle. Näin asema on Pireuksen ohella Kreikan vanhin. Asema on saanut nimensä läheisestä Hefaistoksen temppelistä, jota luultiin aiemmin Theseuksen temppeliksi. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Aseman lähellä sijaitsevat muun muassa Agoran ja Kerameikoksen arkeologiset alueet. Seuraava asema etelään on Petrálona ja itään Monastiráki.

Aseman yhteydessä toimii vanha metrovarikko.


Athens Metro Train.jpg|Metrojuna asemalla.
Athens Metro barn.JPG|Metrovarikko.


## Lähteet

## Aiheesta muualla
Viktórian metroasema

**Viktória** ( eli Σταθμός Βικτώρια, *Stathmós Viktória*) on Ateenan metron asema Linjalla 1 (vihreä). Se sijaitsee Ateenan keskustan pohjoispuolella Plateía Viktorías -aukiolla, josta se on saanut nimensä.

Metroasema avattiin 1. maaliskuuta 1948. Asemaa kunnostettiin huomattavasti Ateenan olympialaisten alla 2000-luvun alussa uusien metrolinjojen rakentamisen yhteydessä. Asema on syvennyksessä vain hieman katutason alapuolella. Aseman lähellä sijaitsevat muun muassa Kansallinen arkeologinen museo ja Pedíon Áreos -puisto. Seuraava asema etelään on Omónoia ja luoteeseen Attikí.

## Lähteet

## Aiheesta muualla
Serangoonin metroasema

**Serangoon** on Singaporen Mass Rapid Transit -metrojärjestelmän asema Serangoonissa Singaporen koillisella suuralueella. Se avattiin 20. kesäkuuta 2003 North East Linen asemana. Vaihtoyhteys Circle Linelle avautui 28. toukokuuta 2009.

## Junat

## Lähteet

## Aiheesta muualla

* Serangoonin metroasema Singaporen liikennelaitoksen sivuilla
Pireuksen metroasema

**Pireus** ( eli Σταθμός Πειραιάς, *Stathmós Peiraiás*) on Ateenan metron asema Linjalla 1 (vihreä) ja Linjalla 3 (sininen). Se sijaitsee Pireuksen kaupungissa satama-alueen keskellä.

Metroasema avattiin Pireus-Ateena-rautatien, nykyisen metrolinjan 1, käyttöön 27. helmikuuta 1869. Rautatie oli Kreikan ensimmäinen ja kulki aluksi Ateenan vanhaan keskustaan Thiseíon asemalle. Näin asema on Thiseíon ohella Kreikan vanhin. Nykyinen asemarakennus valmistui vuonna 1928. Asemaa kunnostettiin huomattavasti Ateenan olympialaisten alla 2000-luvun alussa uusien metrolinjojen rakentamisen yhteydessä. Linjan 3 laajennus asemalle otettiin käyttöön 10. lokakuuta 2022. Linjalla 1 seuraava asema itään on Fáliro. Linjalla 3 seuraava asema pohjoiseen on Maniátika ja etelään Dimotikó Théatro.

Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Asemalta on kävelymatka tärkeimpien lauttayhtiöiden laitureille. Heti metroaseman vieressä sijaitsee Pireuksen rautatieasema, josta kulkee proastiakós-paikallisjunien Linja 1 muun muassa Ateenan rautatieasemalle, josta on vaihto kaukojuniin, sekä Ateenan kansainväliselle lentoasemalle. Metron Linja 3 kulkee suoraan Pireuksen metroasemalta lentoasemalle (asema Aerodrómio).

Aseman yhteydessä toimii Pireuksen sähköjunamuseo.


Piraeus ISAP terminus building 2.JPG|Asemarakennus.
Train station Peraues, Athens, Greece2.jpg|Asemahallia.
10th batch line 1 train, Athens, Greece.jpg|Metrojuna asemalla.
Piraeus ISAP terminus,electric tain museum.JPG|Pireuksen sähköjunamuseo.


## Lähteet

## Aiheesta muualla
Stathmós Larísiksen metroasema

**Stathmós Larísis** () on Ateenan metron asema Linjalla 2 (punainen). Se sijaitsee Ateenan keskustan luoteispuolella Stathmós Larísiksen kaupunginosassa Ateenan rautatieasemalla (”Lárisan asema”), josta sekä metroasema että kaupunginosa ovat saaneet nimensä.

Metroasema avattiin 28. tammikuuta 2000. Seuraava asema pohjoiseen on Attikí ja etelään Metaxourgeío.

Rautatieasemalta on proastiakós-paikallisjunayhteydet muun muassa Pireukseen sekä Ateenan kansainväliselle lentoasemalle, sekä kaukojunayhteyksiä.

## Lähteet

## Aiheesta muualla
Georg Rosenlew

**Georg Wilhelm Rosenlew** (18. elokuuta 1863 Pori – 28. joulukuuta 1906 Pori) oli suomalainen W. Rosenlew & Co Ab:n johtaja.

Rosenlewin vanhemmat olivat kauppaneuvos Fredrik Wilhelm Rosenlew ja Emma Karolina Björkman. Hän pääsi ylioppilaaksi 1884 Helsingin ruotsalaisesta reaalilyseosta ja opiskeli Helsingin yliopistossa oikeustiedettä.

Rosenlew oli W. Rosenlew & Co Ab:n johtajana ja hän toimi Ruotsin ja Norjan varakonsulina Porissa vuodesta 1892 alkaen.

## Lähteet
Attikín metroasema

**Attikí** ( eli Σταθμός Αττική, *Stathmós Attikí*) on Ateenan metron asema linjoilla Linja 1 (vihreä) ja Linja 2 (punainen). Se sijaitsee Ateenan keskustan pohjoispuolella Attikín kaupunginosassa.

Metroasema avattiin 30. kesäkuuta 1949. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Linjalla 1 seuraava asema pohjoiseen on Ágios Nikólaos ja kaakkoon Viktória. Linjalla 2 seuraava asema länteen on Sepólia ja etelään Stathmós Larísis.

## Lähteet

## Aiheesta muualla
Evangelismóksen metroasema

**Evangelismós** ( eli Σταθμός Ευαγγελισμός, *Stathmós Evangelismós*) on Ateenan metron asema Linjalla 3 (sininen). Se sijaitsee Ateenan keskustan itäosassa Evangelismóksen kaupunginosassa.

Metroasema avattiin 28. tammikuuta 2000. Aseman lähellä sijaitsevat muun muassa Bysanttilainen ja kristillinen museo, Sotamuseo ja Evangelismóksen sairaala sekä Lykavittós-kukkula. Seuraava asema länteen on Sýntagma ja koilliseen Mégaro Mousikís. Evangelismós tulee olemaan myös rakenteilla olevan Linjan 4 asema. Sillä seuraava asema länteen on Kolonáki ja itään Kaisarianí.

Asemalla on näytteillä metrolinjan rakentamisen yhteydessä löytynyttä antiikin aikaista esineistöä. Lasiseinän takana on näkyvissä arkeologisia kerrostumia, muun muassa antiikin aikaista vesijohtoa.


1804 - Athens - Finds at the Evangelismos Station - Photo by Giovanni Dall'Orto, Nov 12 2009.jpg|Antiikin aikaista vesijohtoa.
1790 - Athens - Finds at the Evangelismos Station - Photo by Giovanni Dall'Orto, Nov 12 2009.jpg|Vesijohdon terrakottaputkea.
1793 - Athens - Marble urn at the Evangelismos Station - Photo by Giovanni Dall'Orto, Nov 12 2009.jpg|Marmorinen hautauurna.
1795 - Athens - Marble loutrophoros at the Evangelismos Station - Photo by Giovanni Dall'Orto, Nov 12 20.jpg|Marmorinen lutroforos.


## Lähteet

## Aiheesta muualla
Suomi yleisurheilun sisäratojen Euroopan-mestaruuskilpailuissa 2015

**Suomi** osallistui **[[Yleisurheilun sisäratojen Euroopan-mestaruuskilpailut 2015|vuoden 2015 yleisurheilun sisäratojen Euroopan-mestaruuskilpailuihin]]** Prahassa kahdeksan urheilijan joukkueella, johon kuului kuusi naista ja kaksi miestä.

## Tulokset
### Miehet

### Naiset

Lähde

## Lähteet
Vitali Tšurkin

**Vitali Ivanovitš Tšurkin** (21. helmikuuta 1952 – 20. helmikuuta 2017) oli Venäjän YK-suurlähettiläs. Hän kuoli 65-vuotissyntymäpäivänsä aattona äkillisesti sydänkohtaukseen.

Tšurkin oli Venäjän pysyvä YK-lähettiläs vuodesta 2006. Sitä ennen hän oli Venäjän ulkoministeriön erikoislähettiläs (2003–2006) ja Kanadan-suurlähettiläs (1998–2003) sekä suurlähettiläs Belgiassa. Vuosina 1994–1998 hän oli yhteyshenkilönä WEU:ssa ja Natossa.

Tšurkin väitteli filosofian tohtoriksi historiasta ja suoritti tutkinnon Moskovan valtiollisessa kansainvälisten suhteiden instituutissa.

## Lähteet
Doukíssis Plakentíaksen asema

**Doukíssis Plakentías** ( eli Σταθμός Δουκίσσης Πλακεντίας, *Stathmós Doukíssis Plakentías*) on Ateenan proastiakós-paikallisjunien Linjan 2 sekä Ateenan metron Linjan 3 (sininen) asema. Se sijaitsee Chalándrin, Vrilíssian ja Agía Paraskevín kaupunkien rajalla Ateenan metropolialueen koillisosassa.

Asema avattiin 28. heinäkuuta 2004. Se on saanut nimensä siitä, että se sijaitsee Piacenzan herttuattaren mukaan nimetyllä Doukíssis Plakentías -kadulla. Sekä metrolinjalla 3 että proastiakós-linjalla seuraava asema kaakkoon eli Ateenan kansainväliselle lentoasemalle päin on Pallíni. Metrolinjalla 3 seuraava asema länteen on Chalándri.

## Lähteet

## Aiheesta muualla
ANZ

**ANZ** tai täsmällisemmin **Australia and New Zealand Banking Group** on Australian suurimpia pankkikonserneja. Sen osake noteerataan sekä Australian että Uuden-Seelannin pörsseissä.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla ANZ oli vuonna 2016 sijalla 84. ollen samalla Australian kolmanneksi suurin pörssiyritys. Pankin markkina-arvo oli 54,9 miljardia Yhdysvaltain dollaria (toukokuussa 2016) ja liikevaihto 31,1 miljardia USD (2015). Vuoden 2015 lopussa suurpankin henkilökuntaan kuului runsas 50&nbsp;000 ihmistä.

Taseensa perusteella (624,93&nbsp;mrd. USD) ANZ luokiteltiin vuonna 2016 maailman 48. suurimmaksi julkisesti noteeratuksi pankiksi.

Yhdysvaltalainen Global Finance Magazine luokitteli pankin Australian kolmanneksi ja maailman 11. turvallisimmaksi liikepankiksi vuonna 2016.

## Lähteet

## Aiheesta muualla
Mégaro Mousikíksen metroasema

**Mégaro Mousikís** ( eli Σταθμός Μέγαρο Μουσικής, *Stathmós Mégaro Mousikís*) on Ateenan metron asema Linjalla 3 (sininen). Se sijaitsee Ateenan keskustan itäpuolella lähellä Ateenan konserttitaloa (*Mégaro Mousikís*), josta se on saanut nimensä.

Metroasema avattiin 28. tammikuuta 2000. Seuraava asema lounaaseen on Evangelismós ja koilliseen Ampelókipoi.

## Lähteet

## Aiheesta muualla
Syngroú-Fixin metroasema

**Syngroú-Fix** ( eli Σταθμός Συγγρού-Φιξ, *Stathmós Syngroú-Fix*) on Ateenan metron asema Linjalla 2 (punainen). Se sijaitsee Ateenan keskustan eteläpuolella Andréa Syngroú -valtakadulla. Aseman nimen toinen osa tulee alueella aiemmin toimineesta Fix-panimosta.

Metroasema avattiin 16. marraskuuta 2000. Seuraava asema pohjoiseen on Akrópoli ja etelään Néos Kósmos.

## Lähteet

## Aiheesta muualla
Westpac Banking Group

**Westpac** tai täsmällisemmin **Westpac Banking Group** on Australian suurimpia pankkikonserneja. Yhtiön kotipaikka on Sydney. Yhtiön osake noteerataan Australian, Uuden-Seelannin ja New Yorkin pörsseissä.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Westpac Banking Group oli vuonna 2016 sijalla 72. ollen samalla Australian toiseksi suurin pörssiyritys. Pankin markkina-arvo oli 80,6 miljardia Yhdysvaltain dollaria (toukokuussa 2016) ja liikevaihto 30,2 miljardia USD (2015). Vuoden 2015 lopussa suurpankin henkilökuntaan kuului runsas 35&nbsp;000 ihmistä.

Taseensa perusteella (570,33 mrd. USD) pankki luokiteltiin vuonna 2016 maailman 50. suurimmaksi julkisesti noteeratuksi pankiksi. 

Yhdysvaltalainen Global Finance Magazine luokitteli pankin Australian neljänneksi ja maailman 12. turvallisimmaksi liikepankiksi vuonna 2016.

## Lähteet

## Aiheesta muualla
Commonwealth Bank

**Commonwealth Bank** eli **Commonwealth Bank of Australia**  on australialainen pankki. Konsernin kotipaikka on Sydney ja sen osake noteerataan Australian pörssissä (ASX).

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Commonwealth Bank oli vuonna 2016 sijalla 58 ollen samalla Australian suurin pörssiyritys. Pankin markkina-arvo oli 99,2 miljardia Yhdysvaltain dollaria (toukokuussa 2016) ja liikevaihto 33,1 miljardia USD (2015). Vuoden 2015 lopussa suurpankin henkilökuntaan kuului lähes 46&nbsp;000 ihmistä.

Taseensa perusteella (656,64 mrd. USD) pankki luokiteltiin vuonna 2016 maailman 45. suurimmaksi julkisesti noteeratuksi pankiksi.

Yhdysvaltalainen Global Finance Magazine luokitteli pankin Australian turvallisimmaksi pankiksi vuonna 2016. Suurten luottoluokittajien pankille antamat luottoluokitukset olivat AA- (Fitch), Aa2 (Moody's) ja AA- (S&P). Sama lehti arvioi Commonwealth Bankin syksyllä 2016 maailman 9. turvallisimmaksi liikepankiksi.

Commonwealth Bankin suurimmat osakkeenomistajat vuonna 2013 olivat HSBC Custody Nominees (Australia) Limited (14,80&nbsp;%), JP Morgan Nominees Australia Ltd (11,57&nbsp;%), National Nominees Limited (8,5&nbsp;%) ja Citicorp Nominees Pty Limited (4,47&nbsp;%).

## Lähteet

## Aiheesta muualla
United Overseas Bank

**United Overseas Bank** (**UOB**) on Singaporen suurimpia pankkeja.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla United Overseas Bank oli vuonna 2016 sijalla 332 ollen samalla 4. suurin singaporelainen pörssiyritys. Pankin markkina-arvo oli 23,4 miljardia Yhdysvaltain dollaria (toukokuussa 2016) ja liikevaihto 7,7 miljardia USD (2015). Vuoden 2015 lopussa suurpankilla oli palveluksessaan noin 26&nbsp;000 ihmistä.

Taseensa perusteella (222,64 mrd. USD) pankki luokiteltiin vuonna 2016 maailman 96. suurimmaksi julkisesti noteeratuksi pankiksi.

Global Finance Magazine luokitteli pankin Singaporen kolmanneksi turvallisimmaksi pankiksi vuonna 2016. Se katsottiin maailman 6. turvallisimmaksi liikepankiksi samana vuonna.


Kuva:Singapore River overlooking Raffles Place.jpg|:UOB Plaza Singapore Riverin rannalla ja UOB:n pääkonttori.
Kuva:UOB Plaza with Floodlights.jpg|United Overseas Bankin rakennukset (UOB Plaza) iltavalaistuksessa.
Kuva:Sandakan Sabah Lai-Piang-Kee-Building-02.jpg|Pankin toimitiloja Malesiassa.

## Lähteet
OCBC Bank

**OCBC Bank** eli **Oversea-Chinese Banking Corp. Ltd** on Singaporen suurimpia pankkeja.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla OCBC Bank oli vuonna 2016 sijalla 286 ollen samalla Singaporen toiseksi suurin pörssiyritys. Pankin markkina-arvo oli 28,6 miljardia Yhdysvaltain dollaria (toukokuussa 2016) ja liikevaihto 8,75 miljardia USD (2015). Vuoden 2015 lopussa suurpankin palveluksessa oli noin 29&nbsp;800 ihmistä.

Taseensa perusteella (274,9 mrd. USD) OCBC Bank luokiteltiin vuonna 2016 maailman 82. suurimmaksi julkisesti noteeratuksi pankiksi.

Global Finance Magazine luokitteli pankin Singaporen toiseksi turvallisimmaksi ja maailman 5. turvallisimmaksi liikepankiksi vuonna 2016.

## Lähteet

## Aiheesta muualla
DBS Bank

**DBS Bank** on holdingyhtiö **DBS Group Holdingsin** käyttämä nimitys pankkitoiminnalleen. DBS Group Holdings on Singaporen suurimpia pankkikonserneja.

Talousjulkaisu *Forbesin* maailman suurimpien julkisesti noteerattujen yritysten Forbes Global 2000 -listalla DBS Group Holdings oli vuonna 2016 sijalla 253 ollen samalla Singaporen suurin pörssiyritys. Pankin markkina-arvo oli 29,3 miljardia Yhdysvaltain dollaria (toukokuussa 2016) ja liikevaihto 9,85 miljardia USD (2015). Vuoden 2015 lopussa suurpankilla oli palveluksessaan 22&nbsp;000 ihmistä.

Taseensa perusteella (322,28 mrd. USD) DBS Group Holdings luokiteltiin vuonna 2016 maailman 70:nneksi suurimmaksi julkisesti noteeratuksi pankiksi.

Global Finance Magazine luokitteli pankin Singaporen turvallisimmaksi pankiksi vuonna 2016. Se katsottiin maailman kolmanneksi turvallisimmaksi liikepankiksi samana vuonna. 

## Lähteet

## Aiheesta muualla
Musiikkitalon Kuoro

**Musiikkitalon Kuoro** on yli 90 laulajan sinfoniakuoro, joka esittää pääosin suuria, yhdessä orkesterin kanssa esitettäviä teoksia. Vuonna 2011 perustettu kuoro tekee yhteistyötä Musiikkitalon päätoimijoiden eli Helsingin kaupunginorkesterin, Radion sinfoniaorkesterin ja Sibelius-Akatemian kanssa. Kuoron perustamisesta tammikuuhun 2017 kuoron taiteellisena johtajana toimi Tapani Länsiö. Kuoron ensimmäiset konsertit järjestettiin syksyllä 2012. Länsiön jälkeen kuoron taiteellisena johtajana aloitti Nils Schweckendiek 14. tammikuuta 2017.

## Lähteet
Mark Slade

**Mark Slade** -nimisiä henkilöitä ovat:

* Mark Slade (s. 1939), yhdysvaltalainen näyttelijä (*[[Karjatila High Chaparral]]*)
* Mark Slade, brittiläinen Renaultin Formula 1 -tallin strategiapuolen pääinsinööri.
Neuvostoliiton peitejärjestöt

**Neuvostoliiton peitejärjestöt** olivat näennäisesti riippumattomia kansainvälisiä järjestöjä, joiden kautta Neuvostoliitto pyrki vaikuttamaan mielipiteisiin.

Peitejärjestöjä olivat muun muassa International Organisation of Journalists, Maailman rauhanneuvosto, Maailman opettajien ammattijärjestöjen liitto, Maailman tiedemiesten liitto, Afro-aasialaisten kansojen solidaarisuusjärjestö, Kansainvälinen opiskelijaliitto, Kristillinen rauhanliike ja Kansainvälinen rauhaninstituutti.

Peitejärjestöjen verkostojen kautta Neuvostoliitto pyrki vaikuttamaan mielipiteisiin. Esimerkiksi Kansan Uutiset siteerasi APN:n väitettä, että HI-virus olisikin Yhdysvaltojen biologiseen sodankäyntiin kehittämä. Eräs toinen levitetty väite oli, että yhdysvaltalaiset sairaalat ostaisivat sisäelimiä kehitysmaista.

## Katso myös
* Neuvostopropaganda

## Lähteet
John Chisum

**John Simpson Chisum** (15. elokuuta 1824 Tennessee – 22. joulukuuta 1884 Eureka Springs, Arkansas) oli suurtilallinen 1800-luvun villissä lännessä. Chisum oli huomattava henkilö lounaisen Amerikan karjankasvatuksessa lähes kolmenkymmenen vuoden ajan, joista 18 vuotta (1854–1872) Texasissa.

Vuonna 1837 Chisum oli työssä Parisissa Texasissa kauppa-apulaisena. Vuosina 1852–1854 hän toimi Lamarin piirikunnan virkamiehenä. Hän omisti myös useita sekatavarakauppoja.

Chisum ryhtyi yhteistyöhön Stephen K. Fowlerin kanssa ja aloitti karjankasvatuksen Dentonin piirikunnassa. 1860-luvulla Chisum oli saanut lujan jalansijan suurtilallisena. Hän omisti Pohjois-Texasissa 5&nbsp;000 nautaa ja kuusi orjaa. Sisällissodan alkaessa hänet vapautettiin palveluksesta etelävaltioiden armeijassa ja sen sijaan sijoitettiin vastaamaan karjalaumoista. Hän ajoi karjaa etelävaltioiden joukoille Vicksburgiin Mississippin lähelle. Kun yhteistyö Fowlerin kanssa päättyi, hän liittoutui uusien liikekumppaneiden kanssa. He omistivat ennen pitkää 18&nbsp;000 nautaa.  

Sisällissodan jälkeen hän ajoi karjaa Bosque Redondoon Fort Sumneriin. Yhdessä Charles Goodnightin kanssa hän toimitti lihaa Bosque Redondon reservaattiin tuhansille navajoille. Vuonna 1867 hänen tilansa päämaja sijaitsi noin 56 kilometriä Roswellista pohjoiseen. Vuonna 1875 hän siirsi päämajansa (South Spring) lähemmäs Roswellia. Hänestä tuli ”Pecosin kuningas”. 

Hän otti käyttöön Long Rail -polttomerkin ja jinglebob-korvamerkin. Liiketoimiensa huipulla hän työllisti 100 ratsastajaa ja piti 80&nbsp;000 nautaa valtavilla laitumilla New Mexicossa. 

Vuosi 1877 oli vaativin vuosi Chisumin karjankasvattajauralla. Huomattiin, että hänen karjaansa varastettiin yhä enemmän. Chisum uskoi, että suurin osa Seven Riversin karjankasvattajista oli karjavarkaita, ja että James Dolan ja John Riley ostivat heiltä eläimiä tietäen, että ne oli varastettu. Hän muuttui yhä vihamielisemmäksi sen jälkeen, kun hänen työnjohtajansa oli ammuttu.

Vuonna 1878 Lincolnin piirikunnan sodassa olivat vastakkain kaksi riitelevää ryhmää: Toinen ryhmä muodostui lakimies Alexander McSweenistä sekä kauppias ja tilallinen John Tunstallista, joille Chisum antoi tukensa. Toisella puolella olivat Lawrence G. Murphy ja James Dolan, joiden yhteenliittymä tunnettiin nimellä ”Talo”. Santa Fe Ring tuki Murphy–Dolanin ryhmää. Karismaattisena johtajana Chisum vastusti Lincolnin piirikunnassa esiintynyttä korruptiota ja monopolistisia kaupankäyntitapoja. Vaikka Chisum ei osallistunut itse taisteluihin, hänellä oli keskeinen osa Lincolnin piirikunnan sodassa.  Vuoteen 1880 mennessä Murphy, Tunstall ja McSween olivat jo kuolleet. Chisum oli riidoissa Billy the Kidin kanssa. Billy the Kidin mukaan Chisum oli hänelle velkaa. 

Heinäkuussa 1884 Chisumilta leikattiin syöpä Kansas Cityssä. Hän lähti Eureka Springsiin toivoen ihmeparantumista. Hän kuoli syöpään pari päivää ennen joulua 1884. Hänet haudattiin Parisiin Texasiin.

## Lähteet
*Boggs, Johnny D.: The Toughest Man West of the Pecos  
*Chisum, John Simpson 

### Viitteet
Artjom Všivkov

**Artjom Sergejevitš Všivkov** (, s. 10. marraskuuta 1986) on kazakstanilainen jääpalloilija, pelipaikaltaan hyökkääjä. Hän edustaa SKA-Neftjanikia. Hän lukeutuu myös Kazakstanin jääpallomaajoukkueen tärkeimpiin pelaajiin.

Potškunovin kasvattajaseura on Uralski Trubnik, missä hän pelasi kaikkiaan kuusi kautta niin ykkös- kuin kakkosjoukkueessa. Sen jälkeen hän esiintyi Habarovskin SKA-Neftjanikissa kaksi kautta ja vuodesta 2012 alkaen Sibselmaš Novosibirskissa.  

Kahden passin miehenä Všivkov on edustanut aikuisiällä Kazakstania kaudesta 2016–2017 lähtien. Vuoden 2017 MM-kisat olivat hänen ensimmäisensä. 

## Lähteet
* Všivkov Bandysidan-tietokannassa
* Všivkov rusbandy.ru-tietokannassa
* Všivkov Trubnikin-tietokannassa
DTM-kausi 2017

**DTM-kausi 2017** oli DTM-sarjan kahdeksastoista kausi. Sarja alkoi 6. toukokuuta 2017 Saksan Hockenheimringin radalla ja päättyi samalla radalla 15. lokakuuta 2017.

## Tallit ja kuljettajat

## Kilpailukalenteri ja tulokset

## Lähteet
Nokia 216

**Nokia 216** on suomalaisen HMD Globalin syyskuussa 2016 esittelemä matkapuhelin. 

Puhelimesta on kaksi versiota, Nokia 216 yhdellä SIM-korttipaikalla ja Nokia 216 Dual SIM, jossa paikkoja on kaksi.

## Ominaisuudet
Puhelimessa on 2,4 tuuman LCD-näyttö, VGA-kamera salamavalolla ja Series 30+ -käyttöjärjestelmä. 

## Lähteet
Nokia 130

**Nokia 130** on Microsoft Mobilen elokuussa 2014 esittelemä matkapuhelin.
 
Puhelimesta on kaksi versiota, Nokia 130 yhdellä SIM-korttipaikalla ja Nokia 130 Dual SIM, jossa paikkoja on kaksi.

Puhelimessa on 1,8 tuuman LCD-näyttö, VGA-kamera salamavalolla ja Nokia Series 30+ -käyttöjärjestelmä. 

## Nokia 130 (2017)

**Nokia 130** on HMD Globalin heinäkuussa 2017 julkaisema matkapuhelin.
 
Puhelimessa on 1,8 tuuman LCD-näyttö, VGA-kamera ja Nokia Series 30+ -käyttöjärjestelmä. Värivaihtoehtoina ovat punainen, harmaa ja musta.

## Lähteet
Embers of a Dying World

__NOTOC__
**Embers of a Dying World** on melodisen death metalin yhtye Mors Principium Estin kuudes studioalbumi, joka julkaistiin 10. helmikuuta levymerkillä AFM Records. Se debytoi Suomen virallisen listan sijalla 32.

Kappaleet ”Reclaim the Sun” ja ”Apprentice of Death” julkaistiin ennakkoon, ja niistä kuvattiin musiikkivideot.

## Vastaanotto
Albumi sai hyvän vastaanoton. Imperiumin Henry Lunabba antoi albumille arvosanan 9+ ja piti sitä myös varteenotettaviin edeltäjiinsä nähden kokonaisuuksista yhtenäisimpänä ja sanoi yhtyeen säilyttäneen raivonsa melodisuuden lisäämisestä huolimatta. Kaaoszinen Juri Hiltunen piti albumia kohtalaisen sieluttomana mutta hyvänä, perusvarmana teoksena, joka tarjoaa iskeviä kappaleita. Kritiikkiä saivat ohuet kitarasoundit ja ajoittainen sanoitusten naiivius.

## Kappaleet
Kaikki kappaleet säv. Andy Gillion ja san. Ville Viljanen, Andy Gillion, ellei toisin mainita.
#
#
#
#
#
#
#
#
#
#
#

## Kokoonpano
* Ville Viljanen – laulu, sanoittaja, tuottaja
* Andy Gillion – kitara, säveltäjä, sanoittaja, tuottaja, levyttäjä
* Teemu Heinola – bassokitara
* Mikko Sipola – rummut
* Paul Wardingham – kitara (kappale 4)
* Matt Powell – soolokitara (kappale 5)
* Christina Marie – laulu (naisääni; kappale 6)
* Thomas Johansson – miksaus, masterointi

## Arvostelut
* Angry Metal Guy: 
* Imperiumi.net: 9+/10
* Inferno: 
* Kaaoszine: 7.5/10
* Soundi: 

## Lähteet

## Aiheesta muualla
* 
*
Vapaa pinta

**Vapaa pinta** erottaa nesteen sitä ympäröivästä tyhjiöstä tai kaasusta. Nesteen potentiaalienergia laskee vapaan pinnan pinta-alan pienetessä.

## Lähteet
Pentti J. Voipio

**Pentti J. Voipio** (8. toukokuuta 1912 Savonlinna – 6. joulukuuta 2001 Helsinki) oli suomalainen lakitieteen lisensiaatti ja sukututkija. Hänen päätyönsä sukututkimuksen saralla oli vuonna 1994 ilmestynyt kartoitus kaikista Kekkos-suvuista: Kekkoset Suomen asuttajina. 

## Lähteet
Orbánin III hallitus

**Orbánin III hallitus** on Unkarin 71. hallitus. Vuoden 2014 parlamenttivaalien jälkeen istuva pääministeri Viktor Orbán valittiin jälleen pääministeriksi ja hän pääsi muodostamaan kolmannen hallituksensa, joka astui virkaan 6. kesäkuuta 2014. Hallituksen muodostavat Fidesz ja sen yhteistyöpuolue Kristillisdemokraattinen kansanpuolue, joista ensin mainitulla on seitsemän ministeriä ja jälkimmäisellä kolme ministeriä. Hallituksessa on myös kolme sitoutumatonta ministeriä.

## Kokoonpano

## Lähteet

## Aiheesta muualla
* Hallituksen kotisivut 
* Hallituksen englanninkieliset kotisivut
Afrikkalainen mytologia

**Afrikkalainen mytologia** heijastaa Afrikan uskomuksia ja arvoja. Mutta kun monien kulttuurien mytologiat ovat varovaisesti varjeltuja, ovat afrikkalaiset myytit edelleen merkittävä osa afrikkalaisten jokapäiväistä elämää. Jotkut afrikkalaiset myytit käsittelevät maailmanlaajuisia teemoja kuten maailman alkuperästä ja yksilön kuolemanjälkeisestä kohtalosta. Silti monet kumpuavat maanosan omista asetuksista, olosuhteista sekä historiasta.

## Katso myös
* Afrikan perinteiset uskonnot

## Lähteet
Simon Rennie

**Simon Rennie** (s. 29. huhtikuuta 1980 Coventry, Iso-Britannia) on brittiläinen Red Bullin Formula 1 -tallin insinööri. Rennie aloitti uransa vuonna 2004 Renaultilla. Kausilla 2005–2006 ja 2008 hän toimi Renaultilla Fernando Alonson datainsinöörinä ja kaudella 2007 puolestaan Heikki Kovalaisen datainsinöörinä.

Kaudeksi 2009 Rennie ylennettiin Renaultilla Alonson kisainsinööriksi. Kaudella 2010 hän toimi Robert Kubican kisainsinöörinä, ja seuraavalla kaudella puolestaan Nick Heidfeldin ja Bruno Sennan kisainsinöörinä.

Kaudella 2012 Rennie toimi Lotuksella Kimi Räikkösen toisena kisainsinöörinä Mark Sladen lisäksi. Hän jätti tiimin kauden päätteeksi.

Tammikuussa 2013 Rennie siirtyi Red Bullille Mark Webberin kisainsinööriksi, korvaten aiemmin Webberin kisainssinä toimineen Ciaron Pilbeamin joka siirtyi puolestaan Lotukselle pääkilpainsinööriksi. Kaudesta 2014 lähtien Rennie on toiminut Daniel Ricciardon kisainsinöörinä. Vuonna 2020 Rennie siirtyi Alexander Albonin kisainsinööriksi Red Bullille Albonin entisen kisainsinöörin Mike Luggin jättäessä tehtävänsä.

## Ura

## Lähteet

## Aiheesta muualla
* Linkedin
Source Code Control System

**Source Code Control System** (SCCS) on yksi varhaisista versiohallintajärjestelmistä. Sen kehitys alkoi vuonna 1972 Bell Labsissa IBM System/370 -tietokoneelle. Vuonna 1975 SCCS:stä oli versio myös Unixille PDP-11-tietokoneella. SCCS:n kehitti Marc Rochkind SNOBOL-kielellä ja suunniteltiin myöhemmin uudestaan C-kielellä Unixille.

SCCS:lle on tehty avoimen lähdekoodin korvike GNU CSSC sekä POSIX-yhteensopiva versio.

SCCS on niin sanottu ensimmäisen sukupolven versionhallintajärjestelmä.
SCCS on vaikuttanut muun muassa RCS-versionhallintajärjestelmän kehitykseen. SCCS:n toimintaperiaatteena on tallettaa muutoksia (*delta*), joiden ketjua seuraamalla voidaan tuottaa viimeisin versio.

## Lähteet

## Aiheesta muualla
* SCCS Source Code Control System 
* sccs front end for the SCCS subsystem  
* An Introduction to the Source Code Control System
Ciaron Pilbeam

**Ciaron Pilbeam** on brittiläinen Renaultin Formula 1 -tallin insinööri. Pilbeam aloitti uransa BAR:lla vuonna 1998, toimien muun muassa Jacques Villeneuven ja Takuma Satōn kilpailuinsinöörinä.

Kaudeksi 2006 Pilbeam siirtyi Red Bullille, jossa hän toimi Christian Klienin ja Robert Doornbossin kisainsinöörinä. Kaudet 2007–2012 hän toimi Mark Webberin kisainsinöörinä.

Tammikuussa 2013 Pilbeam siirtyi Lotukselle pääkisainsinööriksi, jossa työskenteli tammikuuhun 2014 asti. Tammikuussa 2014 vahvistettiin Pilbeamin siirtyminen McLarenille pääkisainsinööriksi, jossa työskenteli vuoden 2016 loppuun. Joulukuussa 2016 vahvistettiin Pilbeamin siirtyvän Renaultille kaudeksi 2017 pääkisainsinööriksi.

## Ura

## Lähteet

## Aiheesta muualla
* Linkedin
* Sidepotcast